**בין "עוגנים בעבר" להשתלבות בחברה הישראלית**.

**מטרות:**

1. המחנך יכיר ויזהה את משבר הזהות בו מצוים בני נוער עולים ובני עולים בחברה הישראלית ובקהילת החינוך.
2. המחנך יכיר את המודל של ברי ויראה בו מודל היברדי ולא חד מימדי.
3. המחנך יבין את מרכזיות עיצוב הזהות בחייו של החניך וירצה להיות משמעותי עבור חניכיו בתחום זה.

**מהלך הסדנא:**

1. משמיעים את השיר 1900 של מרינה מקסמילאן בלומינג, את השיר היא כתבה לציון שנת העלייה שלה ושל משפחתה שהייתה בת 3 <http://www.ynet.co.il/articles/0,7340,L-4721536,00.html>, לאחר מכן מקריאים את השיר של שרה כוי מתוך הספר מלכת הזמנים העצובים. התמונה המצורפת נעשתה בעבודת אומנות בסמינר הקיבוצים על ידי פאינה גיאוגריש כהתכתבות אומנותית עם השיר. **חשוב לציין שהן שתיהן עלו בעצמן.**

* על מה שרות מרינה ושרה כוי? מה החוויה שעולה מהשירים?
* מה זה המילים שאי אפשר לשכוח?
* למה מתחת לבשר מדברים רוסית? למה זאת נקודת הבראשית?
* ממה אי אפשר לחזור ואי אפשר לברוח?
* האם הן מרגישות שייכות? למה?

1. **נשמע עוד שיר שמדבר על חווית השייכות** של **דור שני לעלייה-** משמיעים את יהיה בסדר/ קפה שחור חזק.

* מה הכוונה- אתיופי ראסמי? האם זה דבר חיובי או שלילי? לדעתכם?
* מאיפה נובע הצורך להגדיר "אתיופי ראסמי"

1. **קוראים ומסבירים בעל פה את מודל ההשתלבות של ברי**- על כל אחת מהזהויות שבני נוער יכולים להרכיב לעצמם.

* **היטמעות**  (ASSIMILATION) - היחיד אינו מבקש לשמר את זהותו התרבותית והוא מעוניין באינטראקציה יום יומית עם תרבויות אחרות.
* **היבדלות** (SEPARATION) - ליחיד חשוב לשמור על תרבותו המקורית ובו הוא מבקש להימנע מאינטראקציה עם אחרים.
* **השתלבות** (INTEGRATION) - יש עניין בקיום התרבות המקורית ובאינטראקציה יום יומית עם קבוצות אחרות. באסטרטגיה זו נשמרת מידה מסוימת של שלמות תרבותית, ועם זאת מתקיימת שאיפה להיות שותף במערך חברתי רחב יותר.
* **שוליות** ( MARGINALIZATION) - כאשר ישנו עניין מועט בשימור תרבותי ועניין מועט ביחסים עם אחרים אז מתקיימת תזוזה לשוליים. **(לשים שיר ותמונה של טופאק)**

מבקשים מכל מחנך לחשוב על התנהגות של חניך שלו, מעשה שעשה ולשייך אתו לאחת האופציות במודל. חשוב להדגיש שאדם נע בין כל המודלים הנה"ל..

1. **דיון:**

* היום אתם נוגעים עם החניכים בנושאים האלה? משוחחים איתם?
* מהי אותה ישראליות שהיינו רוצים לשייך אליה את החניכים?
* כיצד משלבים בין יצירת עוגנים בעבר לבין הבניית זהות ישראלית? האם זו לא סתירה לדעתכם?

**אופציה א'**

1. **קוראים** את הקטע של סרן דרג'ה טסמה ושואלים:

* מה הכלים שיש לנו בכדי לשייך לחברה הישראלית ולתרבות המוצא?

"המסע שלי. לא מתחיל במשלחת הזו אלא הרחק אחורה, "לפני":

לפני 25 שנה כשהחליטו בני משפחתי יחד עם עדה שלמה לקום בוקר אחד ולעלות לארץ ציון.

לפני 22 שנה כשעברנו לגור במרכז קליטה בקרון מסכן

לפני 20 שנה כשעברתי בפעם הראשונה ללמוד בבית ספר בנתניה עם ילדים לבנים ושחויבתי לקרוא לעצמי בשם בעברית ולכן החלטתי ששמי יהיה שלמה.

לפני 8 שנים- כשהחלטתי לשנות את שמי בחזרה לדרג'ה- השם שאיתו נולדתי ושנתנו לי אותו שני הורי.

לפני 7 שנים כשהחלטתי להתגייס לקרבי ולשרת את מדנתי בשרות משמעותי.

לפני 5-6- כשהחלטתי ליטול חלק מסגל המפקדים והקצינים של צהל אשר כל מהותם להכשיר לוחמים להגן על המולדת.

ולפני יום- כשהתחלתי להיות מ"פ לוחמים ובכך הבנתי בעצם, בזכות המסע הארוך והמפרך הזה, כי אני חלק מהגשמת החלום הכללית של ביתא ישראל."

**סרן דרג'ה טסמה**

אופציה ב'-

1. **סיפור מקרה- "אין לנו מה לחגוג את יום העצמאות"**

* כיצד היית מגיב לקבוצת החניכים? איזה רגש זה מעורר אצלך כמחנך?
* איזה תהליך חינוכי היית מקיים איתם?
* איזה כלים יש לנו בשביל להתמודד עם תחושת חוסר השייכות?